stanford-oval/wikipedia huggingface dataset:
ARA San Luis (S-32)
Palvelus

Alus osallistui 1982 Falklandin sotaan. ARA Santa Fen valtauksen jälkeen 28. huhtikuuta ja ARA General Belgranon upottua 2. toukokuuta vene oli ainoa, joka jäi merelle muun laivaston palatessa satamiin.
Sodan aikana kirjattiin kaksi aluksen tekemää hyökkäystä Britannian kuninkaallisen laivaston aluksia vastaan. Ensimmäisessä HMS Brilliant ja HMS Yarmouth etsivät 1. toukokuuta Port Stanleyn pohjoispuolelta sukellusvenettä, joka laukaisi saksalaisvalmisteisen SST-4-torpedon tuloksetta kohti etsijöitä. Toisen kerran alus hyökkäsi 10. toukokuuta, kun HMS Alacrity oli Falklandinsalmessa upottaakseen argentiinalaisten huoltokuljetuksen. HMS Arrow odotti hyökkäävää alusta aamunkoitteessa salmen suulla, jolloin sukellusvene havaitsi alukset ja laukaisi kaksi SST-4-torpedoa. Toinen torpedoista ei lähtenyt putkesta ja Arrow torjui toisen. Alus palasi 17. toukokuuta Puerto Belgranoon korjaamaan asejärjestelmiään, eikä se palannut enää sodan aikana merelle.
Alus poistettiin palveluksesta 1997.
Aiko Uemura

| Mitalit | Mitalit | Mitalit |  |
| --- | --- | --- | --- |
|  Aiko Uemura |  Aiko Uemura |  Aiko Uemura |  |
Maa:  Japani
Naisten freestylehiihto
| MM-kilpailut  | MM-kilpailut  | MM-kilpailut  |  |
|  Kultaa | Inawashiro 2009 | kumparelasku |  |
|  Kultaa | Inawashiro 2009 | parikumparelasku |  |
|  Pronssia | Whistler 2001 | kumparelasku |  |
|  Pronssia | Ruka 2005 | parikumparelasku |  |
Aiko Uemura (s. 9. joulukuuta 1979 Itami, Hyōgo) on japanilainen freestylehiihtäjä, joka kilpailee kumparelaskussa.
Maailmancupissa Uemura kilpaili ensimmäisen kerran maaliskuussa 1996. Hän on voittanut kymmenen maailmancupin kilpailua, MM-kultaa kumpareissa ja parikumpareissa vuonna 2009 ja MM-pronssia kumparelaskussa 2001 sekä parikumparelaskussa 2005.
Uemura on kilpaillut viisissä olympialaisissa. Ensimmäisissä olympiakisoissaan vuonna 1998 hän oli kumparelaskussa seitsemäs, toisissa olympiakisoissaan vuonna 2002 hän oli kuudes, kolmansissa vuonna 2006 hän oli viides, neljänsissä vuonna 2010 neljäs ja viidensissä olympiakisoissaan vuonna 2014 toistamiseen neljäs.
ARA Santa Cruz (1937)

| ARA Santa Cruz |
| --- | --- |
 ARA Santa Cruz

Aluksen vaiheet
Rakentaja:  Cammell Laird
Laskettu vesille:  3. marraskuuta 1937
Palveluskäyttöön:  26. syyskuuta 1938
Poistui palveluskäytöstä:  poistettu alusluettelosta 1973
Tekniset tiedot
Uppouma:  1 375 t (kuiva) 2 042 t (kuormattuna)
Pituus:  98,45 m
Leveys:  10,38 m
Syväys:  3,2 m
Koneteho:  34 000 hv (25 MW)
Nopeus:  35 solmua (65 km/h)
Miehistöä:  130
Aseistus
Aseistus:  4 × 4,7″ tykkiä 8 × .50″ konekivääriä 8 × 21″ torpedoputkea
ARA Santa Cruz (runkonumerot E12, T12 ja D12) oli Argentiinan laivaston Buenos Aires -luokan hävittäjä.
Valmistus

Alus tilattiin Cammell Lairdilta ja se laskettiin vesille 3. marraskuuta 1937. Alus valmistui 26. syyskuuta 1938.
Palvelus

Alus palveli toisessa maailmansodassa, jonka jälkeen sen puolen tuuman konekiväärit korvattiin kahdella yksiputkisella 40 millimetrin ilmatorjuntatykillä. Se luokiteltiin 1952 torpedoveneeksi (esp. torpederos), jolloin sen runkonumeroksi tuli T12 ja edelleen 1957 hävittäjäksi (esp. destructores) runkonumerolla D12. Aluksen takimmaiset torpedoputket poistettiin 1956 ja etummainen etsintävalotasanne suurennettiin ja sille asennettiin kaksi kaksiputkista 40 millimetrin ilmatorjuntatykkiä. Samassa yhteydessä alus varustettiin tutkalla. Se poistettiin alusluettelosta 1973.
Abyei

| Abyein alue منطقة أبيي Abyei Area |
| --- | --- |

 Lippu:  Vaakuna
 Abyein sijainti tummennettuna kartan keskellä.
Valtio:   Etelä-Sudan  Sudan
Hallinto:  
 – hallinnollinen keskus:  Abyei Town
Pinta-ala:  10 500 km²
Väkiluku:  yli 100 000
Maisemaa Abyeissa
Abyei on alue Sudanin ja Etelä-Sudanin välisellä rajaseudulla. Siellä on runsaita öljyesiintymiä.
Vuoden 2005 rauhansopimuksessa, joka päätti Sudanin sisällissodan sovittiin, että mikäli Etelä-Sudan itsenäistyy järjestetään Abyein alueella oma kansanäänestys siitä, kumpaan valtioon se haluaa kuulua.Etelä-Sudanin äänestettyä itsenäistymisestään vuoden 2011 tammikuussa Abyein alueen oli tarkoitus äänestää myöhemmin samana vuonna siitä, jääkö alue osaksi Sudania vai liittyykö Etelä-Sudaniin. Sudan kuitenkin miehitti alueen toukokuussa 2011 ja ilmoitti, ettei hyväksy Etelä-Sudanin itsenäistymistä, mikäli se yrittää liittää Abyein itseensä. Alueelta arvioitiin paenneen konfliktin seurauksena jopa 150 000 ihmistä. Toukokuussa 2012 Sudan veti joukkonsa alueelta osana YK:n turvallisuusneuvoston vaatimusta alueen demilitarisoimiseksi. Etelä-Sudan veti joukkonsa alueelta kaksi viikkoa aiemmin turvallisuusneuvoston asettaman aikataulun takarajan puitteissa. Tuolloin YK:lla oli alueella 4000 rauhanturvaajaa. YK:lla toimii alueella rauhanturvaoperaatio UNISFA (United Nations Interim Security Force for Abyei).
Lokakuussa 2013 ngok dinka -kansa, jolla on vahva yhteys Etelä-Sudanin dinkoihin, järjesti kansanäänestyksen, jossa liittyminen Etelä-Sudaniin sai ylivoimaisen kannatuksen. Al Jazeeran mukaan äänestämässä kävi 63 433 henkeä, joista vain 12 äänesti vastaan. Alueella elävät misseriya -paimentolaiset eivät kuitenkaan osallistuneet äänestykseen eikä mikään taho, ei edes Etelä-Sudan, ole tunnustanut Abyein kansanäänestystä.
Väkivalta on kiihtynyt alueella viime vuosina, vuoden 2022 alkupuolella se yli kolminkertaistui edelliseen vuoteen verrattuna. Taustalla olivat erityisesti misseriya- ja ngok dinka -militioiden väliset yhteenotot, joista kärsivät erityisesti ngok dinkoihin kuuluneet siviilit. Lisäksi ngok dinkojen ja eteläsudanilaisten twic dinkojen välillä oli yhteenottoja. Kun aikavälillä 16.10.2020-15.4.2021 kuoli viisi ja loukkaantui 11 siviiliä ja ajanjaksolla 16.4.2021-15.10.2021 kuoli 17 ja loukkaantui 27 siviiliä menehtyi 16.10.2021-15.4.2022 välisenä aikana arviolta 52 siviiliä erilaisissa välikohtauksissa.
Väestö

Suurin osa alueen pysyvästä väestöstä kuuluu ngok dinka -yhteisöön. Pääosa näistä tuki etelän kapinallisia sisällissodassa Sudanin keskushallintoa vastaan. Noin kuusi kuukautta vuodesta alueella asuu myös noin 150 000 misseriya -yhteisöön kuuluvaa paimentolaista. Näiden edustajia oli edellä mainitussa sisällissodassa taistelemassa keskushallinnon puolesta.
Agenttien verkossa

| Agenttien verkossa> Blindfold |
| --- | --- |

Ohjaaja:  Philip Dunne
Käsikirjoittaja:   W.H. Menger  Philip Dunne 
Tuottaja:  Marvin Schwartz
Säveltäjä:  Lalo Schifrin
Kuvaaja:  Joseph MacDonald
Leikkaaja:  Ted Kent
Tuotantosuunnittelija:  Henry Bumstead
Pääosat:   Rock Hudson  Claudia Cardinale  Jack Warden  Dean Stockwell 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios
Ensi-ilta:  1965
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Agenttien verkossa on yhdysvaltalainen elokuva vuodelta 1965. Rock Hudson esittää siinä kuuluisaa psykiatria, joka hoitaa huippusalaisessa hankkeessa työskentelevää ja työssään stressaantunutta tutkijaa. Potilas siepataan, ja vain psykiatri voi auttaa hänen jäljittämisessään.
Aiheesta muualla

Agenttien verkossa Internet Movie Databasessa (englanniksi)
Blindfold Variety.  31, 1965. Viitattu 1.5.2022. (englanniksi)
Yhdysvaltain presidentinvaalit 1796

Yhdysvaltain presidentinvaalit 1796 järjestettiin 4. marraskuuta – 7. joulukuuta 1796.
Istuvan presidentin George Washingtonin kieltäydyttyä kolmannesta virkakaudesta, varapresidentti John Adamsista tuli federalistisen puolueen ehdokas presidentiksi. Adamsin varapresidenttiehdokas oli Etelä-Carolinan entinen kuvernööri Thomas Pinckney. Heidän vastustajinaan olivat demokraattis-republikaanisesta puolueesta entinen ulkoministeri Thomas Jefferson Virginiasta ja senaattori Aaron Burr New Yorkista.
Federalistien John Adams sai eniten valitsijamiesääniä ja valittiin näin presidentiksi. Thomas Jefferson sai toiseksi eniten ääniä ja silloisten sääntöjen mukaisesti hänet valittiin varapresidentiksi.
Ehdokkaat > Federalistit

Varapresidentti 
 John Adams
Thomas Pinckney,
Entinen Etelä-Carolinan kuvernööri
Oliver Ellsworth,
Korkeimman oikeuden puheenjohtaja Connecticutista
John Jay,
New Yorkin kuvernööri
James Iredell,
Korkeimman oikeuden tuomari,
Pohjois-Carolinasta
Samuel Johnston,
Entinen senaattori Pohjois-Carolinasta
Charles Cotesworth Pinckney,
Yhdysvaltain Ranskan-suurlähettiläs
Etelä-Carolinasta
Ehdokkaat > Demokraatti-republikaanit

Thomas Jefferson,
Entinen ulkoministeri Virginiasta
Aaron Burr,
Senaattori New Yorkista
Samuel Adams,
Massachusettsin kuvernööri
George Clinton,
Entinen New Yorkin kuvernööri
Tulokset

Yhdysvaltain presidentinvaalit 1796
| Ehdokas | Ehdokas | Puolue | Kotiosavaltio | Äänet> Määrä | Äänet>  % | Valitsijamiesäänet |
| --- | --- | --- | --- | --- | --- | --- |
|  | John Adams | Federalistit | Massachusetts | 35 726 | 53,4 | 71 |
|  | Thomas Jefferson | Demokraatti-republikaanit | Virginia | 31 115 | 46,6 | 68 |
|  | Thomas Pinckney | Federalistit | Etelä-Carolina |  |  | 59 |
|  | Aaron Burr | Demokraatti-republikaanit | New York |  |  | 30 |
|  | Samuel Adams | Demokraatti-republikaanit | Massachusetts |  |  | 15 |
|  | Oliver Ellsworth | Federalistit | Connecticut |  |  | 11 |
|  | George Clinton | Demokraatti-republikaanit | New York |  |  | 7 |
|  | John Jay | Federalistit | New York |  |  | 5 |
|  | James Iredell | Federalistit | Pohjois-Carolina |  |  | 3 |
|  | George Washington | Sitoutumaton | Virginia |  |  | 2 |
|  | John Henry | Demokraatti-republikaanit | Maryland |  |  | 2 |
|  | Samuel Johnston | Federalistit | Pohjois-Carolina |  |  | 2 |
|  | Charles Cotesworth Pinckney | Federalistit | Etelä-Carolina |  |  | 1 |

| Yhteensä | Yhteensä | Yhteensä | Yhteensä | 66 841 | 100 | 276 |
| Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | Voittoon tarvitaan | 70 |

 Lähde: National Archives and Records Administration
ARA San Juan (1937)

| ARA San Juan |
| --- | --- |
 ARA San Juan E 9

Aluksen vaiheet
Rakentaja:  John Brown and Company
Laskettu vesille:  24. kesäkuuta 1937
Palveluskäyttöön:  23. maaliskuuta 1938
Poistui palveluskäytöstä:  poistettu alusluettelosta 1973
Tekniset tiedot
Uppouma:  1 375 t (kuiva) 2 042 t (kuormattuna)
Pituus:  98,45 m
Leveys:  10,38 m
Syväys:  3,2 m
Koneteho:  34 000 hv (25 MW)
Nopeus:  35 solmua (65 km/h)
Miehistöä:  130
Aseistus
Aseistus:  4 × 4,7″ tykkiä 8 × .50″ konekivääriä 8 × 21″ torpedoputkea
ARA San Juan (runkonumerot E9, T9 ja D9) oli Argentiinan laivaston Buenos Aires -luokan hävittäjä.
Valmistus

Alus tilattiin John Brown and Companyltä ja se laskettiin vesille 24. kesäkuuta 1937. Alus valmistui 23. maaliskuuta 1938.
Palvelus

Alus palveli toisessa maailmansodassa, jonka jälkeen sen puolen tuuman konekiväärit korvattiin kahdella yksiputkisella 40 millimetrin ilmatorjuntatykillä. Se luokiteltiin 1952 torpedoveneeksi (esp. torpederos), jolloin sen runkonumeroksi tuli T9 ja edelleen 1957 hävittäjäksi (esp. destructores) runkonumerolla D9. Aluksen takimmaiset torpedoputket poistettiin 1956 ja etummaista etsintävalotasannetta suurennettiin ja sille asennettiin kaksi kaksiputkista 40 millimetrin ilmatorjuntatykkiä. Samassa yhteydessä alus varustettiin tutkalla. Se poistettiin palveluksesta 1973.
Aki Roukala

Aki Roukala (s. 15. heinäkuuta 1978 Oulu) on suomalainen media-alan vaikuttaja ja manageri. Hän toimii muun muassa Maustetyttöjen, Miki Liukkosen, Yonan ja Mirel Wagnerin managerina. Lisäksi hän on ollut perustamassa hailuotolaista Bättre Folk -musiikkifestivaalia.
Roukala on syntynyt Oulussa, mutta asui pitkään Helsingissä. Asuessaan Helsingissä hän toimi muun muassa Image-lehden valokuvaajana. Vuonna 2011 Roukala muutti Helsingistä Hailuotoon, ja perusti oman levy-yhtiönsä Is This Art! vuonna 2014. Hän kertoo oppineensa Imagen-aikanaan brändäämään, mistä on ollut hyötyä managerin uralla.
Abbado

Abbado on muun muassa seuraavien henkilöiden sukunimi:
Claudio Abbado (1933–2014), italialainen kapellimestari, Michelangelo Abbadon poika, Marcello Abbadon veli
Daniele Abbado (s. 1958), italialainen teatteri- ja televisio-ohjaaja
Marcello Abbado (1926–2020), italialainen säveltäjä ja pianisti, Michelangelo Abbadon poika, Claudio Abbadon veli
Michelangelo Abbado (1900–1979), italialainen viulisti ja säveltäjä, Marcello ja Claudio Abbadon isä
Roberto Abbado (s. 1954), italialainen kapellimestari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Abbas Guèye

Abbas Guèye (27. joulukuuta 1913 Dakar – 2. elokuuta 1999 Dakar) oli senegalilainen ammattiyhdistysjohtaja ja poliitikko.
Posti- ja lennätinlaitoksen mekaanikkona työskennellyt Guèye osallistui jo varhain kotikaupunkinsa Dakarin ammattiyhdistystoimintaan ja politiikkaan. Vuoden 1946 yleislakon aikana hän toimi Ranskan Länsi-Afrikan ammattiliittojen keskusjärjestön pääsihteerinä. Guèye erosi Lamine Guèyen johtamasta Senegalin sosialistipuolueesta vuonna 1948 ja perusti Léopold Sédar Senghorin ja Mamadou Dian kanssa Bloc démocratique sénégalais (BDS) -puolueen. Senghor ja Guèye valittiin BDS:n listalta Ranskan kansalliskokouksen edustajiksi vuonna 1951.
Guèyen ja Senghorin välit rikkoutuivat vuonna 1956. Guèye perusti Rassemblement démocratique sénégalaise -puolueen, joka seuraavana vuonna sulautui Parti sénégalais d’action socialiste -puolueeseen. Vuodesta 1960 lähtien Guèye toimi Senegalin ainoan sallitun ammattiliiton pääsihteerinä.
ARA Salta (S-31)

| ARA Salta |
| --- | --- |
 ARA Salta

Aluksen vaiheet
Rakentaja:  Howaldtswerke-Deutsche Werft, Kiel
Kölinlasku:  30. huhtikuuta 1970
Laskettu vesille:  9. marraskuuta 1972
Palveluskäyttöön:  7. maaliskuuta 1974
Tekniset tiedot
Uppouma:  1 140 t (pinnalla) 1 248 t (sukelluksissa)
Pituus:  55,9 m
Leveys:  6,3 m
Syväys:  5,5 m
Koneteho:  diesel: 2 250 bhp sähkö: 3 600 shp
Propulsio:  1-akselinen, 4 x MTU-dieselmoottoria Siemens-sähkömoottori
Nopeus:  11 solmua (pinnalla) 21 solmua (sukelluksissa)
Miehistöä:  32, joista 5 upseeria
Aseistus
Aseistus:  8 x 533 mm torpedoputkea 14 x torpedoa
ARA Salta (runkonumero S-31) on Argentiinan laivaston Salta-luokan sukellusvene.
Valmistus

Alus tilattiin 30. huhtikuuta 1969 Saksasta Kielistä Howaldtswerkeltä, missä köli laskettiin 30. huhtikuuta 1970. Alus laskettiin vesille 9. marraskuuta 1972 ja otettiin palvelukseen 7. maaliskuuta 1974.
Palvelus

Alus oli modernisoitavana 1980-luvun lopulla. Työ oli hidasta käytettävissä olevien varojen vähyyden vuoksi.
6 Luotia

| 6 Luotia> 6 Bullets |
| --- | --- |

Ohjaaja:  Ernie Barbarash
Käsikirjoittaja:  Chad Law Evan Law
Tuottaja:  Justin Bursch Brad Krevoy Patrick Newall
Säveltäjä:  Neal Acree
Kuvaaja:  Phil Parmet
Leikkaaja:  Peter Devaney Flanagan
Pääosat:  Jean-Claude Van Damme Joe Flanigan
Valmistustiedot
Valmistusmaa:   Yhdysvallat  Romania
Tuotantoyhtiö:  Motion Picture Corporation of America Rodin Entertainment MediaPro Studios
Levittäjä:  Sony Pictures Entertainment
Ensi-ilta:  11. syyskuuta 2012
Kesto:  114 min
Alkuperäiskieli:  englanti
Budjetti:  10 000 000 dollaria
Aiheesta muualla
IMDb 
AllMovie
Infobox OKNimi-testi OK: 
6 Luotia (6 Bullets) on vuonna 2012 ensi-iltansa saanut yhdysvaltalainen toimintaelokuva. Elokuvan on ohjannut Ernie Barbarash, sekä käsikirjoittanut Chad Law ja Evan Law. Pääosissa esiintyy Jean-Claude Van Damme ja Joe Flanigan.
Juoni

Andrew Fayden on entinen vapaaottelun mestari, joka yrittää paluuta huipulle. Hän vierailee Moldovassa vaimonsa ja tyttärensä kanssa puhuakseen promoottorinsa kanssa paluustaan. Matkan aikana Faydenin tytär siepataan ja hän saa apua entiseltä palkkamurhaajalta Samson Gaulilta, joka on erikoistunut jäljittämään kadonneita lapsia.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Samson Gaul   |
|  Joe Flanigan  | … |  Andrew Fayden   |
|  Anna-Louise Plowman  | … |  Monica Fayden   |
|  Charlotte Beaumont  | … |  Becky Fayden   |
|  Uriel Emil Pollack  | … |  Vlad   |
|  Steve Nicholson  | … |  Etsivä Kvitko   |
|  Louis Dempsey  | … |  Stelu   |
|  Mark Lewis  | … |  Bogdarov   |
|  Kristopher Van Varenberg  | … |  Selwyn Gaul   |
|  Bianca Van Varenberg  | … |  Amalia   |
|  Florin Runcanu  | … |  Luca   |
|  Terese Cilluffo  | … |  Uutisankkuri   |
Kuvaukset

Elokuvan kuvaukset aloitettiin Romaniassa 22. elokuuta 2011 ja ne kestivät noin viisi viikkoa. Sitä kuvattiin myös Moldovassa. Elokuva tunnettiin vielä tuotantovaiheessa kahdella eri nimellä Six Bullets ja The Butcher.
ARA Rivadavia (1911)

| ARA Rivadavia |
| --- | --- |
 ARA Rivadavia

Aluksen vaiheet
Rakentaja:  Fore River Shipbuiding Corporation, Quincy, Massachusetts
Kölinlasku:  25. lokakuuta 1910
Laskettu vesille:  26. elokuuta 1911
Palveluskäyttöön:  27. elokuuta 1914
Loppuvaihe:  myyty romutettavaksi 30. toukokuuta 1957
Tekniset tiedot
Uppouma:  28 448 t (standardi) 30 480 t (max)
Pituus:  178,3 m
Leveys:  30 m
Syväys:  8,53 m
Koneteho:  45 000 shp
Nopeus:  23 solmua
Miehistöä:  300 upseeria ja 1 000 miestä
Aseistus
Aseistus:  6 × 12"/L50 (305 mm) kaksoistykkitornia 12 × BL 6"/L50 (152,4 mm) tykkiä 4 × 3" ilmatorjuntatykkiä 2 × 21" (533 mm) torpedoputkea
ARA Rivadavia oli Argentiinan laivaston Rivadavia-luokan taistelulaiva. Alus oli  ensimmäinen dreadnought-taistelulaiva Argentiinan laivastossa.
Valmistus

Alus tilattiin Yhdysvalloista Massachusettsin Quincystä Fore River shipbuilding Corporationilta, missä köli laskettiin 25. lokakuuta 1910. Alus laskettiin vesille 26. elokuuta 1911 ja valmistui 27. elokuuta 1914, jolloin se siirrettiin telakalta Argentiinan laivastolle Bostonissa ja otettiin palvelukseen vielä samana päivänä. Alus ei kuitenkaan ollut palveluskelpoinen ennen kuin joulukuussa. Rivadavian 20. helmikuuta 1915 luovutettu sisaralus Moreno oli palveluskelpoinen viisi vuorokautta aiemmin.
4 Non Blondes

Linda Perry vuonna 2008
4 Non Blondes oli yhdysvaltalainen rock-yhtye. Se sai kansainvälistä mainetta listaykköshitillään "What's Up" (1993).
4 Non Blondes -yhtyeen perustivat neljä naista: Linda Perry, Wanda Day, Shaunna Hall ja Christa Hillhouse, joista yksikään ei ollut blondi. Ennen kuin ensimmäinen ja ainoaksi jäänyt albumi Bigger, Better, Faster, More! (1992) levytettiin, Wanda Day korvattiin Dawn Richardsonilla ja Shaunna Hall Roger Rochalla.
4 Non Blondes hajosi pian sen jälkeen, kun Linda Perry ilmoitti lähtevänsä soolouralle vuonna 1995. Yhtye ehti levyttää toisen albuminsa, mutta sitä ei koskaan julkaistu.
Jäsenet

Wanda Day – rummut (1989–1991)
Shaunna Hall – kitara (1989–1992)
Christa Hillhouse – basso, laulu (1989–1994, 2014)
Linda Perry – laulu, rytmikitara (1989–1994, 2014)
Dawn Richardson – rummut (1991–1994, 2014)
Louis Metoyer – kitara (1992)
Roger Rocha – kitara (1992–1994, 2014)
Diskografia > Studioalbumit

Bigger, Better, Faster, More! (1992)
Diskografia > Livealbumit

Hello Mr. President (Live in Italy 1993) (1994)
Diskografia > Singlet

Dear Mr. President (1992)
What's Up? (1993)
Spacemaan (1993)
Mary's House (1993)
Drifting (1993)
I'm the One (1994)
Superfly (1994)
Misty Mountain Hop (1995)
Diskografia > Videot

"Dear Mr. President" (1992)
"What's Up?" (1993)
"Spaceman" (1993)
"Superfly" (1994)
"Misty Mountain Hop" (1995)
"4 Non Blondes vs BBC" (1996)
Abel Suomalainen

| Abel Suomalainen |
| --- | --- |
 Abel Suomalainen vuonna 1907.
Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Kuopion itäinen
Henkilötiedot
Syntynyt: 29. tammikuuta 1866 Kerimäki
Kuollut: 19. syyskuuta 1932 (66 vuotta) Kitee
Ammatti:  mylläri
Abel (Aapeli) Suomalainen (29. tammikuuta 1866 Kerimäki – 19. syyskuuta 1932 Kitee) oli suomalainen poliitikko, joka toimi SDP:n kansanedustajana vuosina 1907–1908.
Elämä

Kerimäen Vuokalassa syntyneen Abel Suomalaisen vanhemmat olivat sahatyömies Mikko Suomalainen (1837-1897) ja Rantasalmesta kotoisin ollut Anni Heiskanen (1833-1909). Kansakoulun käytyään Suomalainen työskenteli myllärinä Uukuniemellä, Ruskealan Otrakkalassa ja Kiteen Puhoksessa.
Suomalainen oli muun muassa Puhoksen työväenyhdistyksen puheenjohtaja ja vuonna 1906 hän osallistui sen edustajana Tampereen torpparikokoukseen. Vuonna 1907 Suomalainen valittiin kansanedustajaksi Suomen ensimmäisissä yksikamarisen eduskunnan vaaleissa. Suomalaisen äänestettyä eduskuntarymästä poiketen, häntä ei enää otettu sosialidemokraattien ehdokkaaksi vuonna 1908. Suomalainen lähti vaaleihin oman valitsijayhdistyksensä listalta ja putosi eduskunnasta. Myöhemmin Suomalainen palasi sosialidemokraatteihin. Hän oli muun muassa pitkäaikainen Kiteen kunnanvaltuuston jäsen.
Suomalainen kuoli sepelvaltimotautiin kotonaan Kiteen Juurikassa syyskuussa 1932.
Perhe

Abel Suomalaisen puoliso oli Liperissä syntynyt Iida Maria Koponen (1869-1958), jonka kanssa hän avioitui vuonna 1886. Pariskunnalle syntyi 14 lasta.
Abbas Araghchi

Abbas Araghchi
Abbas Araghchi (pers. ‏عباس عراقچی‎, Abbās Araqči, s. 1962 Teheran) on iranilainen poliitikko ja diplomaatti.
Araghchi sai humanististen tieteiden kandidaatin arvon kansainvälisissä suhteissa Iranin ulkoministeriön Kansainvälisten suhteiden koulusta. Hän sai maisterin arvon politiikan tutkimuksessa Teheranin Islamilaisesta Azad-yliopistosta. Araghchi väitteli filosofian tohtoriksi politiikan tutkimuksessa Kentin yliopistosta vuonna 1996. Hänen väitöstyönsä ohjaaja oli David McLellan. Araghchi palveli vapaaehtoisena Irakin–Iranin sodassa 1980-luvulla ja aloitti uransa politiikan analyytikkona Iranin ulkoministeriössä. Hän on toiminut apulaisprofessorina Iranin Kansainvälisten suhteiden koulun henkilökunnassa.
Araghchi on luennoinut vuodesta 1996 lähtien Iranissa ja ulkomailla. Araghchi toimi Iranin suurlähettiläänä Suomessa tammikuusta 2000 syyskuuhun 2003, ja hänellä oli samanaikaisesti akkreditaatio Viroon. Helmikuusta 2008 marraskuuhun 2011 hän oli Iranin suurlähettiläs Japanissa. Araghchi toimi Iranin ydinasioiden pääneuvottelijana syyskuusta 2013 syyskuuhun 2021. Hän sai nimityksen Iranin ulkoministeriksi 21. elokuuta 2024.
Agentti Sumo

| Agentti Sumo Ezkimo |
| --- | --- | --- |

Studioalbumin tiedot
 Julkaistu: 1. toukokuuta 2020
 Tuottaja(t): Juan Muteniac
 Tyylilaji: Hip hop
 Kesto: 26.34
 Levy-yhtiö: Sony Music
Listasijoitukset
  6. (fyysinen albumilista)
Ezkimon muut julkaisut
| Muteniaatikot 2009 | Agentti Sumo 2020 |   |
Agentti Sumo on rap-artisti Ezkimon 1. toukokuuta 2020 julkaistu postuumialbumi. Levyn on tuottanut kokonaan Ezkimon pikkuveli Juan Muteniac. Albumilla vierailevat Anssi Kela, Paleface, Brädi, Joniveli sekä Skandaali.
Kappaleet

Crazy – 3.16
Paha – 3.09
Ajan henki – 3.14 (feat. Anssi Kela)
Pinkki elefantti – 2.48
Psykopaatti – 3.14
Palaa koppiin – 3.09
Metodi – 3.46
Nyt ja aina – 3.55 (feat. Paleface, Brädi, Joniveli & Skandaali)
Aiheesta muualla

Jukka Hätinen: Uutta musiikkia viisi vuotta sitten kuolleelta Ezkimolta – pikkuveli vei projektin päätökseen Rumba.  20.12.2019. Viitattu 1.3.2021.
Abyin ulus

Abyin ulus tai Abyin piiri (ven. Абыйский улус (район), Abyiski ulus (raion); jak. Абый улууһа, Abyj uluuha) on piiritason paikallinen itsehallintoalue Sahan tasavallan pohjoisosassa Venäjällä. Se rajoittuu pohjoisessa Allaihan, idässä Srednekolymskin, kaakossa Verhnekolymskin, etelässä Moman ja lännessä Ust-Janskin uluseihin (piireihin). Abyin ulusin hallinnollinen keskus on Belaja Goran taajama (Ürüŋ Xaja).
Abyin ulusin pinta-ala on 69 400 km². Vuonna 1995 väkiluku oli 5 900.  Alueen tärkeimmät elinkeinot ovat porotalous ja kalastus.
Kunnat

Ulus käsittää kuusi kuntaa: Belaja Goran kaupunkikunta sekä viisi maalaiskuntaa eli naslegia, joissa on kuusi kylää (kylät suluissa):
Belaja Gora (kaupunkimainen taajama, piirin keskus)
Abyi (Abyi, Djosku)
Maiyar (Kebergene / Kubernaja)
Mugurdah (Syagannah)
Uolbut (Kijeng-Kjujol)
Urasalah (Sutoruoha)